Abdul Halim Perdanakusuma () ya iku pahlawan nasional saka Indonésia. Halim palastra nalika tugas ana ing jaman perang Indonésia - Walanda ing wilwyah Sumatera, ya iku nalika tinanggenah tuku lan ngangkud senjata nganggo pesawat saka Thailand. Nalika perang kanggo mempertahankan kemerdekaan Indonésia lawan penjajah Walanda ana ing Sumatera taun 1948, Halim Perdanakusuma lan Marsma Iswahyudi ditugaske kanggo tuku perlengkapan senjata ana ing Thailand. Kekarone ditugaske tuku nganggo pesawat jinis Anderson. Pesawat mau dikebaki karo warna-warna warna senjata kang natrane kaya senjata karabin, stun gun, pistol lan bom tangan. Nalika ana ing bali, pesawat kang ditumpangi tiba. Ora ana kang ngerteni apa kang nyebabake pesawat mau tiba. Nanging ana dugaan pesawat mau tiba amarga cuaca kang èlèk utawa amarga ditembak (disabotase). bathang pesawate tinemu ana ing alas sakchedake kutha Lumut, Perak, Malaysia. Nanging tim penyelamat kang tinanggenah mung bisa nemu jisim Halime, ngenani jisim Iswahyudi nganti saiki durung bisa tinemu lan nganti saiki uga durung bisa dingerteni nasibe. Perlengkapan senjata kang nembé dituku saka thailand uga nganti saiki durng bisa dingerteni nasibe lan ana ing ngendi baé.